Osnovna škola Petra Zrinskog

Krajiška 9

10 000 Zagreb

**Obavijest o početku nastave**

Poštovani i dragi učenici i roditelji/skrbnici,

nastava za naše učenike počinje u **ponedjeljak 7. 9. 2020.**

Učenici će nastavu pohađati u školama prema **planu preseljenja**:

|  |  |  |  |  |
| --- | --- | --- | --- | --- |
| **RAZRED** | **ŠKOLA** | **TERMIN ULAZAKA** | **ULAZ** | **PRIJEVOZ**  |
| 1.  | OŠ Tina Ujevića | 8:15 | Glavni  | NE |
| 2. | OŠ Izidora Kršnjavoga | 7:20 | Glavni | NE |
| 3.  | OŠ Izidora Kršnjavoga | 7:20 | Stražnji ulaz | NE |
| 4.  | Oš Ivana Cankara | 7:35 – 7:55 | Stražnji ulaz- iz ulice Simona Gregorčića | NE |
| 5. 6. | OŠ kralja Tomislava | Prema rasporedu autobusa | Ulaz kraj dvorane iz Ulice Zvonimira Rihtmana | DA |
| 7.8. | Oš Julija Klovića | Prema rasporedu autobusa | Glavni  | DA |

Učenici od **1. do 4. razreda** će nastavu pohađati isključivo u **jutarnjoj** smjeni, a **nakon nastave** se održava program produženog boravka (osim prvi dan).

Učenici od **5.-8. razreda** će nastavu pohađati u **turnusima** i to prema sljedećem rasporedu:

* Učenici **5. i 6. razreda** u OŠ kralja Tomislava prvi tjedan pohađaju nastavu u **jutarnjoj** smjeni. Nastava počinje u **8 sati**.
* Učenici **7. i 8. razreda** u OŠ Julija Klovića prvi tjedan nastavu pohađaju u **popodnevnoj** smjeni. Nastava počinje u **14 sati.**

Učenici **prvih** razreda u ponedjeljak 7. 9. 2020. trebaju doći u **OŠ Tina Ujevića u 11 sati na glavni ulaz**. Učenika treba dopratiti **jedan** roditelj/skrbnik. Učenici prvi dan škole nemaju nastavu, već nakon upoznavanja učiteljica idu s roditeljima doma.

U ponedjeljak, 7. 9. 2020., svi učenici od **2. do 8. razreda** će imati **tri školska sata** u trajanju od **40 minuta**. Prvi dan se **neće** održavati program produženog boravka. Svi učenici trebaju ponijeti **bilježnicu i olovku**, a učenici predmetne nastave uz bilježnicu i olovku trebaju ponijeti i **masku**. Masku je potrebno nositi u prijevozu i u školi. O točnom rasporedu okupljanja i ulazaka u školu će učenici i roditelji/skrbnici biti obaviješteni preko **razrednika**.

Učenici predmetne nastave imaju osiguran **prijevoz**. U suradnji s Čazmatransom, trenutno je u izradi **raspored** dolazaka učenika u školu i odlazaka učenika iz škole te će isti biti objavljen do kraja tjedna na mrežnoj stranici naše škole. Polazak i dolazak autobusa će biti iz/do Reljkovićeve ulice. Učenici su obvezni nositi maske u autobusu.

Osnivač je osigurao **maske** i učenici će ih dobiti prvi dan nastave u školi-domaćinu.

Svi učenici se u prijevozu i po školi trebaju kretati poštujući propisane **epidemiološke mjere** te prema **uputama** koje se nalaze na mrežnoj stranica škole, ali i uz uvažavanje **protokola škola domaćina** o čemu će učenici i roditelji/skrbnici biti obaviješteni preko **razrednika**.